ddrg/super_eurlex huggingface dataset:
Sklep predsednika Splošnega sodišča z dne 20. julija 2018 – CdT/EUIPO

(Zadeva T-417/18 R)

((Začasna odredba - Institucionalno pravo - Prevajalske storitve, potrebne za delovanje EUIPO - Uporaba zunanjih izvajalcev - Predlog za začasne ukrepe - Neobstoj nujnosti))

(2018/C 381/31)

Jezik postopka: francoščina

Stranki

Tožeča stranka: Prevajalski center za organe Evropske unije (CdT) (zastopnika: J. Rikkert in M. M. Garnier, agenta)

Tožena stranka: Urad Evropske unije za intelektualno lastnino (zastopnika: N. Bambara in D. Hanf, agenta)

Predmet

Predlog na podlagi členov 278 in 279 PDEU za, prvič, odložitev izvršitve odločb EUIPO glede ukrepov, ki so namenjeni temu, da se lahko za storitve prevajanja, potrebne za njegovo delovanje, uporabi druge izvajalce kot je CdT in, drugič, naj se EUIPO odredi, da v dodatku k Uradnemu listu Evropske unije objavi obvestilo o zadržanju njegovega razpisa glede opravljanja prevajalskih storitev in da ne podpiše pogodb v zvezi s tem razpisom.

Izrek

1. Predlog za izdajo začasne odredbe se zavrne.
Sklep Splošnega sodišča z dne 14. novembra 2018 – Bruel/Komisija in drugi

(Zadeva T-793/17) (1)

((Ničnostna in odškodninska tožba - Akt, ki ga je sprejel vodja sekcije delegacije Unije v Alžiriji v okviru javnega naročila storitev - Sklep, s katerim je bila predlagana zamenjava tožeče stranke kot svetovalca - Razveza pogodbe med družbo naročnico in tožečo stranko po sprejetju tega sklepa - Neobstoj statusa tožene stranke - Neizpodbojni akt - Neobstoj dovolj resne kršitve pravnega pravila, s katerim so posameznikom podeljene pravice - Vzročna zveza - Tožba, ki je delno očitno nedopustna in delno očitno povsem brez pravne podlage))

(2019/C 44/87)

Jezik postopka: francoščina

Stranke

Tožeča stranka: Damien Bruel (Pariz, Francija) (zastopnik: H. Hansen, odvetnik)

Tožene stranke: Evropska komisija (zastopnik: A. Aresu, agent), Evropska služba za zunanje delovanje (zastopnika: S. Marquardt in R. Spac, agenta), Delegacija Evropske unije v Alžiriji

Predmet

Na eni strani predlog na podlagi člena 263 PDEU za razglasitev ničnosti dopisa z dne 25. septembra 2017, s katerim je bila predlagana zamenjava tožeče stranke kot svetovalca v okviru pogodbe o opravljanju storitev, sklenjene med družbo naročnico in tožečo strano, ter na drugi strani predlog na podlagi člena 268 PDEU za povrailo škode, ki naj bi tožeči stranki nastala zaradi sprejetja tega sklepa.

Izrek

1. Tožba se zavrne.

2. Damienu Bruelu se naloži plačilo stroškov.

(1) UL C 52, 12.2.2018.
SL Uradni list Evropske unije C 22/41

Sklep predsednika Splošnega sodišča z dne 23. novembra 2017 – Nexans France in Nexans/Komisija

(Zadeva T-423/17 R)

((„Začasna odredba - Konkurenca - Električni kabli - Zavrnitev prošnje za zaupno obravnavanje nekaterih informacij v sklepu o ugotovitvi kršitve člena 101 PDEU - Predlog za izdajo začasnih odredb - Neobstoj nujnosti“))

(2018/C 022/57)

Jezik postopka: angleščina

Stranke

Tožeči stranki: Nexans France (Courbevoie, Francija) in Nexans (Courbevoie) (zastopniki: G. Forwood, A. Rogers, A. Oh in M. Powell, odvetniki)

Tožena stranka: Evropska komisija (zastopniki: H. van Vliet, G. Meessen in I. Zaloguin, agenti)

Predmet

Predlog na podlagi členov 278 in 279 PDEU, prvič, za odlog izvršitve Sklepa Komisije C(2017) 3051 final z dne 2. maja 2017 o zavrnitvi prošnje za zaupno obravnavanje (zadeva COMP/AT.39610 – Električni kabli) v delu, v katerem je ta prošnja zavrnjena glede podatkov iz zasega pri tožečih strankah in nekem drugem gospodarskem subjektu, ter drugič, za naložitev Komisiji, naj se vzdrži objave različice njenega sklepa C(2014) 2139 final z dne 2. aprila 2014 (zadeva COMP/AT.39610 – Električni kabli), ki vsebuje te podatke.

Izrek

1. Predlog za izdajo začasnih odredb se zavrne.

2. Sklep z dne 12. julija 2017, Nexans France in Nexans/Komisija (T-423/17 R), se razveljavi.
2.

Družbi Habermaaß GmbH in Here Global BV nosita svoje stroške in vsaka od njiju polovico stroškov, ki jih je priglasil Urad Evropske unije za intelektualno lastnino (EUIPO).
SL Uradni list Evropske unije C 195/30

Sklep predsednika Splošnega sodišča z dne 21. aprila 2017 – Post Telecom/EIB

(Zadeva T-158/17 R)

((Začasna odredba - Javna naročila storitev - Postopek javnega razpisa - zagotavljanje komunikacijskih storitev preko metropolitanskega omrežja za stavbe in pisarne skupine EIB v Luxembourgu - Zavrnitev ponudbe enega od ponudnikov in oddaja naročila drugemu ponudniku - Predlog za odlog izvršitve - Neobstoj nujnosti))

(2017/C 195/42)

Jezik postopka: francoščina

Stranki

Tožeča stranka: Post Telecom SA (Luxembourg, Luksemburg) (zastopniki: M. Thewes, C. Saettel in T. Chevrier, odvetniki)

Tožena stranka: Evropska investicijska banka (EIB) (zastopniki: T. Gilliams, P. Kiiver in C. Solazzo, agenti, skupaj z M. Belmessierijem in B. Schutyserjem, odvetnikoma)

Predmet

Predlog na podlagi členov 278 in 279 PDEU za odlog izvršitve odločbe EIB z dne 6. januarja 2017, s katero je bila zavrnjena ponudba, ki jo je vložila tožeča stranka za sklop št. 1 javnega razpisa OP-1305, naslovljenega „Komunikacijske storitve preko metropolitanskega omrežja in razširjenega omrežja v korist skupine Evropske investicijske banke“, in odločbe o oddaji tega sklopa drugemu ponudniku.

Izrek

1. Predlog za izdajo začasne odredbe se zavrne.

2. Sklep z dne 15. marca 2017, izdan v zadevi T-158/17 R, se razveljavi.
C 73/42

Sklep Splošnega sodišča z dne 29. novembra 2021 – Bergallou/Svet

(Zadeva T-521/16) (1)

(Javni uslužbenci - Pogodbeni uslužbenci - Reforma Kadrovskih predpisov iz leta 2014 - Povračilo letnih potnih stroškov in odobritev potovalnega časa - Tožba, ki je očitno brez pravne podlage)

(2022/C 73/51)

Jezik postopka: francoščina

Stranke

Tožeča stranka: Amal Bergallou (Lot, Belgija) (zastopnica: M. Velardo, odvetnica)

Tožena stranka: Svet Evropske unije (zastopnika: M. Bauer in R. Meyer, agenta)

Intervenient v podporo tožene stranke: Evropski parlament (zastopnika: E. Taneva in M. Ecker, agenta)

Predmet

Predlog na podlagi člena 270 PDEU, naj se v bistvu, prvič, odločbe o tem, da s 1. januarjem 2014 preneha odobritev potovalnega časa in povračila letnih potnih stroškov tožeči stranki, da bi lahko vzdrževala stik s svojim matičnim krajem, razglasijo za nične, in drugič, naj se toženi stranki naloži, da mora povrniti premoženjsko in nepremoženjsko škodo, ki naj bi ju tožeča stranka utrpela.

Izrek

1. Tožba se zavrne.

2. Amal Bergallou nosi svoje stroške in naloži se ji plačilo stroškov Sveta Evropske unije.

3. Evropski parlament nosi svoje stroške.

(1) UL C 431, 1.12.2014 (zadeva sprva vpisana pri Sodišču za uslužbence Evropske unije pod številko F-98/14 in prenesena na Splošno sodišče Evropske unije dne 1.9.2016).
C 44/56

Sklep Splošnega sodišča z dne 16. novembra 2018 – OT/Komisija

(Zadeva T-552/16) (1)

((Javni uslužbenci - Začasni uslužbenci - Prijava za delovno mesto direktorja EMCDDA - Zavrnitev prijave - Mnenje POI - Akt, zoper katerega ni pravnega sredstva - Očitna nedopustnost))

(2019/C 44/71)

Jezik postopka: angleščina

Stranki

Tožeča stranka: OT (zastopnik: D. Sobor, odvetnik)

Tožena stranka: Evropska komisija (zastopnika: F. Simonetti in G. Gattinara, agenta)

Predmet

Predlog na podlagi člena 270 PDEU, ki se nanaša na, prvič, razglasitev ničnosti „Sklepa [Komisije] z dne 26. septembra 2014 o zavrnitvi [njegove] prijave […] za delovno mesto direktorja Evropskega centra za spremljanje drog in zasvojenosti z drogami“ (EMCDDA) in, drugič, povrnitev premoženjske in nepremoženjske škode, ki naj bi jo utrpela tožeča stranka.

Izrek

1. Tožba se zavrne.

2. OT se naloži plačilo stroškov.

(1) UL C 383, 17.10.2016 (zadeva je bila najprej registrirana pri Sodišču za uslužbence Evropske unije pod številko F-75/15 in nato 1. septembra 2016 prenesena na Splošno sodišče Evropske unije).
2.

Družbi Aurora Group Danmark A/S in Retail Distribution ApS nosita svoje stroške in vsaka polovico stroškov, ki jih je priglasil Urad Evropske unije za intelektualno lastnino (EUIPO).
SL Uradni list Evropske unije C 94/26

Sklep Splošnega sodišča z dne 15. januarja 2018 – ArcelorMittal Belval & Differdange in ThyssenKrupp Steel Europe/ECHA

(Zadeva T-762/16) (1)

((Dostop do dokumentov - Uredba (ES) št. 1049/2001 - Dokumenti, ki jih ima ECHA - Predlog v zvezi z dokumenti in identiteto prvotnega prosilca za dostop do informacij prijavitelja snovi na podlagi Uredbe (ES) št. 1907/2006 - Delna zavrnitev dostopa - Preklic odločbe o zavrnitvi dostopa - Ustavitev postopka))

(2018/C 094/34)

Jezik postopka: angleščina

Stranke

Tožeči stranki: ArcelorMittal Belval & Differdange SA (Esch-sur-Alzette, Luksemburg) in ThyssenKrupp Steel Europe AG (Duisburg, Nemčija) (zastopnika: H. Scheidmann in M. Kottmann, odvetnika)

Tožena stranka: Evropska agencija za kemikalije (ECHA) (zastopniki: sprva M. Heikkilä, C. Buchanan in E. Maurage, nato M. Heikkilä, C. Buchanan in M. Broere, agenti, skupaj z G. Gilmore, barrister)

Predmet

Predlog na podlagi člena 263 PDEU za razglasitev ničnosti sklepa ECHA ATD/52/2016 z dne 26. septembra 2016, vročenega tožečima strankama 28. septembra 2016, s katerim je bil odobren delni dostop do zahtevanih dokumentov v zvezi s prejšnjo prošnjo za dostop do dokumentov pri ECHA.

Izrek

1. Postopek s tožbo se ustavi.

2. O predlogu za intervencijo Evropske agencije za zdravila (EMA) ni treba odločati.

3. Evropska agencija za kemikalije (ECHA) poleg svojih stroškov nosi tudi stroške, ki sta jih priglasili ArcelorMittal Belval & Differdange SA in ThyssenKrupp Steel Europe AG.

4. EMA nosi svoje stroške v zvezi s predlogom za intervencijo.

(1) UL C 14, 16.1.2017.
SL Uradni list Evropske unije C 338/14

Sklep predsednika Splošnega sodišča z dne 25. avgusta 2017 – Sigma Orionis/Komisija

(Zadeva T-48/16 R)

((Začasna odredba - Arbitražna klavzula - Sedmi okvirni program Evropske skupnosti za raziskave, tehnološki razvoj in predstavitvene dejavnosti (2007–2013) in okvirni program za raziskave in inovacije Obzorje 2020 - Sklep o ustavitvi plačil in odpovedi pogodb o subvencioniranju po opravljeni finančni reviziji - Zneski, ki jih Komisija domnevno dolguje v okviru izvrševanja pogodb o subvencioniranju - Odškodninski zahtevek - Predlog za odlog izvršitve - Neobstoj nujnosti - Tehtanje interesov))

(2017/C 338/14)

Jezik postopka: francoščina

Stranki

Tožeča stranka: Sigma Orionis SA (Valbonne, Francija) (zastopnika: S. Orlandi in T. Martin, odvetnika)

Tožena stranka: Evropska komisija (zastopnika: A. Lewis in M. Siekierzyńska, agenta)

Predmet

Predlog na podlagi členov 278 in 279 PDEU, naj Komisija takoj izplača različne zneske iz naslova več sporazumov o subvencioniranju, in naj se odloži izvršitev sklepa o odpovedi teh sporazumov.

Izrek

1. Predlog za izdajo začasne odredbe se zavrne.
SL Uradni list Evropske unije C 231/23

Sklep predsednika Splošnega sodišča z dne 8. maja 2017 – Aristoteleio Panepistimio Thessalonikis/Komisija

(Zadeva T-207/16 R)

((Začasna odredba - Javna naročila - Opozorilo o izključitvi - Opozorilo o preverjanju - Predlog za odlog izvršitve - Neobstoj nujnosti))

(2017/C 231/29)

Jezik postopka: grščina

Stranki

Tožeča stranka: Aristoteleio Panepistimio Thessalonikis (Solun, Grčija) (zastopnik: V. Christianos, odvetnik)

Tožena stranka: Evropska komisija (zastopnika: S. Delaude in A. Katsimerou, agenta)

Predmet

Predlog temelji na členih 278 in 279 PDEU in se nanaša na odlog izvršitve sklepa o splošni izključitvi tožeče stranke ter sklepa o uvrstitvi na seznam in sklepa o aktiviranju opozorila o izključitvi tožeče stranke v sistemu zgodnjega obveščanja ali v sistemu za zgodnje odkrivanje in izključitev.

Izrek

1. Predlog za izdajo začasne odredbe se zavrne.
Sklep Splošnega sodišča z dne 10. julija 2018 – Izba Gospodarcza Producentów i Operatorów Urządzeń Rozrywkowych/Komisija

(Zadeva T-514/15) (1)

((Dostop do dokumentov - Uredba (ES) št. 1049/2001 - Prošnja za dostop do obrazloženih mnenj, izdanih v okviru postopka priglasitve na podlagi Direktive 98/34/ES - Dokumenti v zvezi s postopkom zaradi neizpolnitve - Zavrnitev dostopa - Razkritje po vložitvi tožbe - Ustavitev postopka))

(2018/C 328/63)

Jezik postopka: angleščina

Stranke

Tožeča stranka: Izba Gospodarcza Producentów i Operatorów Urządzeń Rozrywkowych (Varšava, Poljska) (zastopnik: P. Hoffman, odvetnik)

Tožena stranka: Evropska komisija (zastopnika: F. Clotuche-Duvieusart in M. Konstantinidis, agenta)

Intervenientka v podporo tožeče stranke: Kraljevina Švedska (zastopniki: C. Meyer-Seitz, A. Falk, U. Persson, N. Otte Widgren, E. Karlsson in L. Swedenborg, agenti)

Intervenientka v podporo tožene stranke: Republika Poljska (zastopniki: B. Majczyna, M. Kamejsza-Kozłowska in B. Paziewska, agenti)

Predmet

Predlog na podlagi člena 263 PDEU za razglasitev ničnosti odločb Komisije GESTDEM 2015/1291 z dne 12. junija in 17. julija 2015, s katerima je bil tožeči stranki zavrnjen dostop do obrazloženega mnenja, ki ga je izdala Komisija, in do obrazloženega mnenja, ki ga je izdala Republika Malta, v okviru postopka priglasitve 2014/537/PL.

Izrek

1. Postopek s tožbo se ustavi.

2. Izba Gospodarcza Producentów i Operatorów Urządzeń Rozrywkowych in Evropska komisija nosita svoje stroške..

3. Kraljevina Švedska in Republika Poljska nosita svoje stroške.

(1) UL C 371, 9.11.2015.
4.

Greenpeace Energy in druge tožeče stranke, katerih imena so navedena v prilogi, Komisija, NNB Generation Company Limited, Slovaška republika, Madžarska, Združeno kraljestvo Velika Britanija in Severna Irska, Francoska republika, Češka republika in Republika Poljska nosijo vsak svoje stroške, povezane s predlogi za intervencijo.
SL Uradni list Evropske unije C 279/28

Sklep Splošnega sodišča z dne 14. junija 2016 – Europäischer Tier und Naturschutz in Giesen/Komisija

(Zadeva T-595/15) (1)

((Ničnostna tožba - Domnevna zavrnitev vložitve zakonodajnega predloga za vzpostavitev združenja po evropskem pravu - Akt, zoper katerega ni pravnega sredstva - Očitna nedopustnost))

(2016/C 279/42)

Jezik postopka: nemščina

Stranke

Tožeči stranki: Europäischer Tier- und Naturschutz eV (Much, Nemčija) in Horst Giesen (Much) (zastopnik: P. Brockmann, odvetnik)

Tožena stranka: Evropska komisija (zastopnika: H. Krämer in K.-P. Wojcik, agenta)

Predmet

predlog na podlagi člena 272 PDEU za ugotovitev ničnosti dopisa Komisije z dne 17. avgusta 2015, s katerim se je slednja vzdržala vložitve zakonodajnega predloga za vzpostavitev Evropskega združenja.

Izrek

1. Tožba se zavrže kot očitno nedopustna.

2. Europäischer Tier- und Naturschutz eV in Horstu Giesnu se naloži plačilo stroškov.

(1) UL C 27, 25.1.2016.
SL Uradni list Evropske unije C 136/35

Sklep Splošnega sodišča z dne 16. februarja 2016 – Industrias Químicas del Vallés/Komisija

(Zadeva T-296/15) (1)

((Ničnostna tožba - Fitofarmacevtska sredstva - Izvedbena uredba (EU) št. 2015/408 - Oblikovanje seznama snovi za zamenjavo - Vključitev metalaksila na navedeni seznam - Neobstoj posamičnega nanašanja - Regulativni akt, ki zajema izvedbene ukrepe - Nedopustnost))

(2016/C 136/50)

Jezik postopka: španščina

Stranki

Tožeča stranka: Industrias Químicas del Vallés, SA (Mollet del Vallès, Španija) (zastopniki: C. Fernández Vicién, I. Moreno-Tapia Rivas in C. Vila Gisbert, odvetniki)

Tožena stranka: Evropska komisija (zastopniki: I. Galindo Martín, P. Ondrůšek in G. von Rintelen, agenti)

Predmet

Predlog za delno razglasitev ničnosti Izvedbene uredbe Komisije (EU) 2015/408 z dne 11. marca 2015 o izvajanju člena 80(7) Uredbe (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in pripravi seznama kandidatk za zamenjavo (UL L 67, str. 18).

Izrek

1. Tožba se zavrže kot nedopustna.

2. Družbi Industrias Químicas del Vallés, SA se naloži plačilo stroškov.

(1) UL C 254, 3.8.2015.
SL Uradni list Evropske unije C 328/9

Sklep Splošnega sodišča z dne 16. julija 2015 – Opko Ireland Global Holdings/UUNT – Teva Pharmaceutical Industries (ALPHAREN)

(Zadeva T-106/15) (1)

((Znamka Skupnosti - Postopek z ugovorom - Preklic izpodbijane odločbe s strani UUNT - Ustavitev postopka))

(2015/C 328/07)

Jezik postopka: angleščina

Stranke

Tožeča stranka: Opko Ireland Global Holdings Ltd (Dublin, Irska) (zastopnika: S. Malynicz, barrister, in A. Smith, solicitor)

Tožena stranka: Urad za usklajevanje na notranjem trgu (znamke in modeli) (zastopnik: A. Folliard-Monguiral, agent)

Druga stranka pred odborom za pritožbe, intervenientka v postopku pred Splošnim sodiščem: Teva Pharmaceutical Industries Ltd (Jérusalem, Izrael) (zastopnik: G. Farrington, solicitor)

Predmet

Tožba zoper odločbo petega odbora za pritožbe UUNT z dne 26. novembra 2014 (zadeva R 2387/2014 5) v zvezi s postopkom z ugovorom med družbama Teva Pharmaceutical Industries Ltd in Opko Ireland Global Holdings Ltd.

Izrek

1. Postopek s tožbo se ustavi.

2. Urad za usklajevanje na notranjem trgu (znamke in modeli)(UUNT) nosi celotne stroške.

(1) UL C 228, 13.7.2015.
C 338/23

Popravek obvestila v Uradnem listu v zadevi T-396/15

( Uradni list Evropske unije C 283 z dne 28. avgusta 2017 )

(2017/C 338/26)

Obvestilo v UL v zadevi T-396/15, Herm. Sprenger/EUIPO – web2get (oblika členastega stremena) se glasi:

Sklep Splošnega sodišča z dne 30. maja 2017 – Herm. Sprenger/EUIPO – web2get (oblika členastega stremena)

(Zadeva T-396/15) (1)

((Znamka Evropske unije - Predlog za ugotovitev ničnosti - Umik predloga za ugotovitev ničnosti - Ustavitev postopka))

(2017/C 283/74)

Jezik postopka: nemščina

Stranke

Tožeča stranka: Herm. Sprenger GmbH & Co. KG (Iserlohn, Nemčija) (zastopnik: V. Schiller, odvetnik)

Tožena stranka: Urad Evropske unije za intelektualno lastnino (zastopnika: A. Söder in A. Schifko, agenta)

Druga stranka pred odborom za pritožbe pri EUIPO: web2get GmbH & Co. KG (Dülmen, Nemčija)

Predmet

Tožba zoper odločbo prvega odbora za pritožbe pri EUIPO z dne 22. aprila 2015 (zadeva R 520/2014-1) v zvezi s postopkom z ugovorom med družbama web2get GmbH & Co. KG et Herm. Sprenger GmbH & Co. KG.

Izrek

1. Postopek se ustavi.
SL Uradni list Evropske unije C 104/40

Sklep Splošnega sodišča z dne 22. januarja 2018 – Italija in drugi/Komisija

(Združene zadeve T-125/13, T-152/13 in T-167/13) (1)

((Državne pomoči - Storitve zemeljske oskrbe - Kapitalski vložek družbe SEA v družbo Sea Handling - Sklep, s katerim je bila pomoč razglašena za nezdružljivo z notranjim trgom in naložena njena izterjava - Delni izbris - Umik - Delna ustavitev postopka - Izbris iz registra družb))

(2018/C 104/52)

Jezik postopka: italijanščina

Stranke

Tožeča stranka v zadevi T-125/13: Italijanska republika (zastopnika: G. Palmieri, agent, skupaj s S. Fiorentinom, avvocato dello Stato)

Tožeča stranka v zadevi T-152/13: Sea Handling SpA (Somma Lombardo, Italija) (zastopniki: sprva B. Nascimbene, F. Rossi dal Pozzo, M. Merola in L. Cappelletti, nato B. Nascimbene, F. Rossi dal Pozzo in M. Merola, odvetniki)

Tožeča stranka v zadevi T-167/13: Comune di Milano (Italija) (zastopniki: sprva S. Grassani in A. Franchi, nato S. Grassani, odvetnika)

Intervenientki v podporo tožeče stranke v zadevi T-152/13: Società per azioni esercizi aeroportuali (SEA) (Segrate, Italija) (zastopniki: M. Merola, B. Nascimbene, F. Rossi dal Pozzo in M. C. Toniolo, odvetniki) in Comune di Milano (Italija) (zastopniki: sprva S. Grassani in A. Franchi, nato S. Grassani, odvetnika)

Tožena stranka: Evropska komisija (zastopnika: G. Conte in D. Grespan, agenta)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2015/1225 z dne 19. decembra 2012 o kapitalskih vložkih SEA SpA v družbo SEA [Handling] SpA [Zadeva SA.21420 (C 14/10) (ex NN 25/10) (ex CP 175/06)] (UL 2015, L 201, str. 1).

Izrek

1. Zadeve T-125/13, T-152/13 in T-167/13 se razdružijo za namene ustnega dela postopka in odločbe, s katero se postopek konča.

2. Zadeva T-125/13 se izbriše iz vpisnika Splošnega sodišča.

3. Postopek s tožbo družbe Sea Handling SpA v zadevi T-152/13 se ustavi.

4. V zadevi T-125/13 Italijanska republika in Evropska komisija nosita svoje stroške.

5. V zadevi T-152/13 družba Sea Handling in Evropska komisija nosita svoje stroške vključno s stroški postopka za izdajo začasne odredbe. Società per azioni esercizi aeroportuali (SEA) in Comune di Milano (Italija) nosita svoje stroške v zadevi T-152/13.

6. V zadevi T-167/13 se odločitev o stroških pridrži.

(1) UL C 114, 20.4.2013.
SL Uradni list Evropske unije C 138/49

Sklep Splošnega sodišča z dne 26. februarja 2015 – Métropole Gestion/UUNT – Metropol (METROPOL)

(Zadeva T-431/13) (1)

((Znamka Skupnosti - Besedna znamka METROPOL - Zahteva za ugotovitev ničnosti - Neobstoj zahteve za podaljšanje registracije znamke - Izbris znamke ob prenehanju registracije - Ustavitev postopka))

(2015/C 138/65)

Jezik postopka: francoščina

Stranke

Tožeča stranka: Métropole Gestion (Pariz, Francija) (zastopnik: M.-A. Roux Steinkühler, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: A. Folliard-Monguiral, zastopnik)

Druga stranka pred odborom za pritožbe UUNT: Metropol Investment Financial Company Ltd (Moskva, Rusija)

Predmet

Tožba zoper odločbo drugega odbora za pritožbe UUNT z dne 4. junija 2013 (zadevi R 723/2012-2 in R 845/2012-2) v zvezi s postopkom za ugotovitev ničnosti med družbama Métropole Gestion in Metropol Investment Financial Company Ltd.

Izrek

1. Postopek s tožbo se ustavi.

2. Družba Métropole Gestion in Urad za usklajevanje na notranjem trgu (znamke in modeli) (UUNT) nosita vsak svoje stroške.

(1) UL C 344, 23.11.2013.
2.

Antonios Chatzianagnostou nosi svoje stroške in stroške, ki so jih priglasili Svet Evropske unije, Evropska komisija in Eulex Kosovo.
SL Uradni list Evropske unije C 81/19

Sklep Splošnega sodišča z dne 14. januarja 2015 – Solar World in drugi/Komisija

(Zadeva T-507/13) (1)

((Ničnostna tožba - Damping - Uvoz fotonapetostnih modulov iz kristalnega silicija in njihovih ključnih sestavnih delov (celic in rezin) s poreklom iz Kitajske ali ki so od tam poslani - Sprejetje zaveze, ponujene v okviru protidampinškega postopka - Industrija Skupnosti - Neobstoj neposrednega nanašanja - Nedopustnost))

(2015/C 081/24)

Jezik postopka: angleščina

Stranke

Tožeče stranke: SolarWorld AG (Bonn, Nemčija); Brandoni solare SpA (Castelfidardo, Italija); Global Sun Ltd (Sliema, Malta); Silicio Solar, SAU (Madrid, Španija); Solaria Energia y Medio Ambiente, SA (Puertollano, Španija) (zastopnika: L. Ruessmann, odvetnik, in J. Beck, solicitor)

Tožena stranka: Evropska komisija (zastopniki: J.-F. Brakeland, T. Maxian Rusche in A. Stobiecka-Kuik, zastopniki)

Predmet

Predlog za razglasitev ničnosti Sklepa Komisije 2013/423/EU z dne 2. avgusta 2013 o sprejetju zaveze, ponujene v okviru protidampinškega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic in rezin) s poreklom iz Ljudske republike Kitajske ali ki so od tam poslani (UL L 209, str. 26) in Izvedbenega sklepa Komisije 2013/707/EU z dne 4. decembra 2013 o potrditvi sprejetja zaveze, ponujene v okviru protidampinškega in protisubvencijskega postopka v zvezi z uvozom fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani, za obdobje uporabe dokončnih ukrepov (UL L 325, str. 214).

Izrek

1. Tožba se zavrže kot nedopustna.

2. Družbam SolarWorld AG, Brandoni solare SpA, Global Sun Ltd, Silicio Solar, SAU in Solaria Energia y Medio Ambiente, SA se naloži plačilo stroškov.

(1) UL C 325, 9.11.2013.